Armand Peugeot

Armanas Pežo (; 1849 m. birželio 18 d. Valantinjė, Prancūzija – 1915 m. vasario 4 d. Neiji prie Senos, Prancūzija) – prancūzų pramonininkas, automobilių pramonės pionierius ir prancūzų kompanijos „Peugeot“ įkūrėjas.

A. Pežo gimė 1849 m. birželio 18 d. Valentinjė, rytų Prancūzijoje.Homage to Monsieur Armand Peugeot  Jo šeimai priklausė metalo apdirbimo įmonė, kuri gamino spyruokles, pjūklus, akinių rėmelius ir kitus daiktus. 1872 m. jis vedė Sofi Leoni, su kuria susilaukė penkių vaikų. Vienintelis sūnus Raimondas mirė 1896 m.

A. Pežo buvo prestižinės Paryžiaus inžinerinės mokyklos „École Centrale“ absolventas. 1881 m. keliavo po Angliją, kurioje pastebėjo dviračių gamybos potencialą.

Nuo 1865 m. A. Pežo ir jo pusbrolis Eženas ėmėsi vadovauti kompanijai „Peugeot Frères Aines“. 1889 m. Pasaulinėje parodoje Paryžiuje jie pristatė garais varomą triratį dviratį.Peugeot history Pirmąjį automobilį jie sukūrė dirbtuvėse rytų Prancūzijoje.

Iki 1892 m. kompanija vadinosi „Les Fils de Peugeot Frères“, o automobilius gamino su G. Daimlerio varikliais. A. Pežo norėjo padidinti gamybą, bet Eženas nenorėjo investuoti į kompaniją, todėl 1896 m. balandžio 2 d. A. Pežo įkūrė nuosavą kompaniją „Société Anonyme des Automobiles Peugeot“. Monbejaro apskrityje jis įkūrė gamyklą, kuri gamino automobilius su vidaus degimo varikliais.

1910 m., neturėdamas vyriškosios giminės įpėdinių, jis susitarė su Eženu dėl įmonių apjungimo. 1913 m., kai A. Pežo pasitraukė nuo kompanijos valdymo, „Peugeot“ buvo didžiausias lengvųjų automobilių gamintojas Prancūzijoje, pagaminantis 10 tūkst. automobilių per metus.A founder of the French automobile industryAutomobiles Peugeot

Mirė 1915 m. vasario 4 d., palaidotas Paryžiaus Per Lašezo kapinėse.

 Šaltiniai 

Kategorija:Prancūzijos pramonininkai